Nummer 93 Keep a guid Scots tung in yer held an in yer bert! But mind an uise it tae! Aug 2001 



Eydentlie uphaudin the Scots Leid Campaine 


e-screive: rfairnie®btinternet.com 

Regional or Minority Languages 

T he first o Julie 2001 seen the requirements o the European Chairter for Regional or Mi¬ 
nority Languages come intae force. The requirements o Pairt II o the chairter, the pairt 
that kiwers the Scots language (for the noo), is nae-whaur near as comprehensive as the re¬ 
quirements o Pairt III that kiwers Scots Gaelic, Irish Gaelic an Welsh, sae it faws on aw- 
bodie concairned aboot Scots tae mak siccar the leid is gien full meisure o aw the require¬ 
ments o Pairt IL Bi wey o signature an ratification o the Chairter bi the British government, 
baith itsel an the Scots government is behauden tae cairie oot the requirements o Pairt II o the 
Chairter whaur they apply tae Scots an they’re behauden bi Airticle 6 o the Chairter tae rax 
aw the relevant wittins anent the richts an duties estaiblished bi the Chairter on tae the au¬ 
thorities, organisations an fowk concairned. 

“Article 6—^Information 

The parties undertake to see to it that the authorities, organisations and persons con¬ 
cerned are informed of the rights and duties established by this Charter.” 

Some o the German Eederal Lander haes furthset guidelines brochures or buikies settin oot 
hou the richts an duties estaiblished bi the Chairter shuid be applied bi authorities, organisa¬ 
tions an fowk, tae aw the minority leids kiwert bi the Chairter athin that Regional State. 

Eor the Scots government tae faw in wi the requirements o Airticle 6, it’s hard tae see hou 
they can jouk pittin oot some kinna guidelines tae tell authorities, organisations, quangos an 
fowk juist hou the Chairter micht affeck thair ongauns. Syne sic a document is shuir tae be a 
muckle sicht bigger for Gaelic nor for Scots, it wad be mair wicelike tae hae sindert furth- 
settins tae evyte confusion atween the twa leids. Gaun bi whit’s kythed in the bygane, sic a 
guideline sheet for Gaelic will nae doot be prentit in baith English an Gaelic sae it shuid be 
expeckit tae hae the ane for the Scots language prentit in baith English an Scots. Gin this 
wisna duin, the government wadna cuid awn tae comply wi the requirements o:- 
“Article 7 (Para 2) 

The parties undertake to eliminate, if they have not yet done so, any unjustified distinc¬ 
tion, exclusion, restriction or preference relating to the use of a regional or minority 
language.” 


m 0131-665-5440 Stravaiger^ 07946-258-059 

Copiericht 

Copiericht for awthin screivit in this wittins 
blat bides wi R. Fairnie. The Scots Tung 
Wittins can be fotie-copied in hail or in pairt 
athoot leemit o nummers an this bauds guid an 
aw for onie pairt o the wittins blat that’s furth¬ 
set in onie ither publication. 



Scott Kreenj 
signin for the deef 


"A man's a man for aw 
that" (Julie 1999) 


Presentation o the Scots Tung Quaich at Tranent Primary Schuil 

S COTT Robertson, 11 year auld, is seen 
bein presentit wi with the Scots Tung 
Quaich at Tranent Primary Schuil on 29t 
Mey bi Mr Alan Blackie, Director o Eddica- 
tion at East Lothian Cooncil, efter winnin the 
primary schuils’ section wi a mooth watterin 
wee poem cried “Chocolate Cake”. Scott an 
fower ither rinners-up wis presentit wi a cer¬ 
tificate forbye. The fotie shaws (car tae 
richt): front raw; Benn Main, Alan Blackie, 
Scott Robertson, an Stephanie McMullan; 
hinnermaist raw; Lauren Drummond, Robert 
Eairnie, Secretar o Scots Tung, Ross Camp¬ 
bell an Tranent Primary Schuil heid-mistress, 
Eiona Waddell. The Scots Tung maimbers 
that wis thare wis fair taen wi the birr an in- 
trest in Scots that wis shawn, no juist bi the 
students but bi the teachers, heid-mistress, 
Mr. Blackie an the bairns’ mithers forbye. 

Neist Forgaitherin 

Date tae be decidit. 

7.30pm tae 9.00pm 
Comatee Rm. C. 

Brunton Ha, Musselburgh 





























Scots Tung Yule Caird for 2001 



I T is howped tae hae the abuin cairds for 
this incomin Christmas 2001, prentit athin 
the neist week or twa, giein rowth o time for 
thae fowk that ettles tae send thaim aroon the 
warld bi the cheaper surface mail insteid o 
thon mair expensive air mail. It’s jaloused 
that, barrin onie unbekent prenter’s oncost, 
they’ll be sellin for the same price as fern- 
year, £6.00 for a poke o 10 wi anither £1 
eikit on if sent throu the post. The’r aye a 
puckle o the ^Stiaw awer tfte OcftiCs” left 
ower frae last year an they’ll be sellin for 
£5.00 the poke o ten an anither £1 eikit on for 
P&P. 

The abuin new caird for 2001 is cried 
^^Leul^n tae tfte Qfoun” an the picter’s 
taen frae an oreeginal mixed-media drawin bi 
East Lothian airtist an kenspeckle illustrator 
for bairns buiks, Sally J. Collins, shawin the 
hert o Auld Reekie at Christmas frae Princes 
Street. Oniebodie intrestit in her illustratin 
wark can git her on 01875-853-553. 

Janet haes screivit the poem for inower juist 
as she haes in years gane by an this ane is 
weel up tae her uswal standart, mellin in wi 
baith the picter an the speerit o Yule. Ye can 
read it ablow an see for yersel:- 

‘yince tmir tfie feast o yak, 

SI ufondrous time o year, 

(Disperses uHnter's ruk 
Sdn brings some needed efieer. 

ndie festive Cickts sae krazv 
S^domin T,dmB'rTy toon 
Ckase mirkjm ylbom wiva, 

Spreid Bricktness ww aroon. 

ndie iey Bfast can Btarv, 

(Bitgin oor Herts be [iebt, 

SI skooer o gkntin snaiv 
Joist maks tke saison rickt. 


yak is a time o peace, 

O kappiness an ckeer, 

(Jin freenddiness increase, 

^e'dkae a Q^dd0\(ev^ year. 

The greetin inside the caird is a wee bit chyn- 
ged frae fernyear but aye bides gey standart 
wi:- 

Siw tfie ‘Best for a Jfertie yuk 
(Rfckt guid Hfew year 

The cairds is expeckit tae be on sale in a 
nummer o shops in Haddington, Mussel¬ 
burgh, Edinburgh, Udny an ither airts but can 
be ordered ower the phone on 0131-665- 
5440. Tak tent that Scots Tung sells its cairds 
tae the shops at the same price it sells tae its 
maimbers an freends as quoted abuin, but the 
shops aye hae tae eik thair ain oncost an prof¬ 
its. 

Daes Ceevil Servants 
tell lees an aw or are 
they juist donnert? 

A ne o Scots Tung’s maimbers wis 
speakin tae a freend that haed been 
speakin tae a kenspeckle ceevil servant 
dargin for ane o the departments o the 
Scottish Executive. Whan speirt anent 
the Scots language, this ceevil servant is 
threapit tae hae reponed:- 
“On Scots, there’s not a lot happen¬ 
ing....” 

“On Scots, there’s not much to be 
said.” 

“For Scots, it’s really a matter of hav¬ 
ing the right educational guidelines..” 
“No need to do anything under the 
European Charter, because it’s not 
ratified for Scots...” 

The first three threaps maks this ceevil ser¬ 
vant’s consait anent Scots clear but tae threap 
the European Chairter haesna been ratifeed 
for Scots is a complete conter tae aw the me¬ 
dia reports an in parteeclar, EBLUL’s report 
in it’s Eurolang wabsteid dated 27-3-01 see 
www.eurolang.net/news.asp ?id=123 
Thon report threaps in its first paragraph, 
“The British government has ratified the 
European Charter for Regional or Minority 
Languages, thereby granting additional pro¬ 
tection to Irish, Gaelic, Welsh, Scots and 
Ulster Scots.” 

Baith threaps canna be richt an it’s ill tae see 
aw the media gittin it that wrang. But gin the 
media wis richt daes that mean that this par¬ 
teeclar ceevil servant wis tellin lees or wis he 
juist plain donnert? A ceevil servant o the 
executive, haudin thae kinna consaits o an 
international chairter maun shuirlie be a con¬ 
cern tae baith MSPs an MPs alike. 


Scots Tung WITTINS 
On the wab. 

The Scots Tung Wittins can be vizzied or 
doon-haundelt an prentit (noo in HTML format 
forbye) frae the wabsteid o:- 

The Scots Speikers Curn, Glesca. 

Wabsteid backin:- 

Http:// WWW .mlove. free-online. co .uk/ 

A hard copie o STW is sent free o chairge tae 
aw maimbers o Scots Tung ilka month. 
Maimbership subscreivins is £5 (Scotland/UK) 
Peyed ilka September. 

£6 (Ireland/EU) $14 (Americae) 


Makar*s Neuk 

HERT-SAIR 

Iss is e first time Andra’s gien me greet 
Fit am I gyan ti dee wi’oot him? 

He wis aye affa gweed ti me. 

Ivery mornin he brocht me a cup o tea - 
I nivver tellt him it wis ower strang. 

Aid wife he aye ca’ed me. 

“Aid wife! Fit are ye scraichin aboot noo?” 
“Aid wife! Tak a look at ma shoot 
An see e mochs hinna been at it!” 

Nivver a crabbit werd e fifty an mair ears 
We wis merrit. 

I wis licky ti get a man like Andra. 

Ma ain midder wis aye affa coorse ti me. 
Fuppet me, an lockit me oot o e hoose 
Fin I trysted wi Andra, 

A’ at chynged. 

Mony’s e time he wid spik aboot ma wyste. 
Coold span it wi his twa bans, he wad era’ 
Ma wyste an ma bonny broon een. 

At wis e twa things he maist gid on aboot. 

Och! He wis a gye cheil in his day, 
wis Andra! 

Could play a fiddler’s rant, 

sing a bonny sang 

An doon a dram wi e best o em. 

A bit 0 a stammagaster for some folk 
Fin he settled doon. 

It wis for me an aa, I hiv ti say. 

I ken fine he wid hae likit 
Ti ging backti Tchicaga 
Ti e stock yairds ‘ere. 

‘Ere wis a gweed livin oot ‘ere for us, he 
said. 

Bit I wis ower feert. 

I didna want ti ging ‘at hine awa. 

He nivver cuist it up ti me. 

Nivver een ti hud a pick. 

He wis weel respeckit 
An a gweed werker. 

Bit he wis wintin awa. 

I should hae jaloused it. 

Hogmanay last, he didna touch’s rum 
Or tak a lunt o’s bogey roll. 

He jist sat in e ingle neuk 
Lookin at’s aa. 

He kennt fine. 

Fit wey did he nae tell me? 

Fit am I gyan ti dee wi’oot him? 

Mary Mackie Johnston. 








































